*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәре**

**2024-2025 нче уку елы**

**6 нчы сыйныф**

**Үткәрү вакыты – 120 минут**

**Максималь балл – 45**

1. **Тест биремнәрен эшләгез.**

1. Иренләшмәгән озын сузык авазны билгеләгез. **(2 балл)**

1) [у]

2) [ә]

3) [ы]

4) [ө]

2. Җөмләдәге рәт гармониясенә буйсынмаган сүзне билгеләгез. **(2 балл)**

*Айназ велосипедта бик яхшы йөри.*

1) Айназ

2) велосипедта

3) яхшы

4) йөри

3. Гарәп теленнән кергән алынма сүзне билгеләгез. (**2 балл**)

1) болын

2) мәкаль

3) телефон

4) апа

4. Бирелгән мәгънәгә туры килә торган сүзне билгеләгез. **(2 балл)**

*Коңгырт яки соргылт төсле, нәфис тавышлы күчмә кош*

1) күгәрчен

2) күркә

3) сандугач

4) чыпчык

5. Җөмләдәге фразеологизмның мәгънәсен билгеләгез. **(2 балл)**

*Котдусны ай күрде, кояш алды.*

1) бик тиз

2) кичә

3) беркайчан да

4) чыгып китү

6. Мәкальнең дәвамын дөрес билгеләгез. **(2 балл)**

*Җәй көне җырларсың,*

1. кыш көне сызларсың.
2. язын уйнарсың.
3. көз көне ял итәрсең.
4. соңыннан үкенерсең.

7. Җөмләдәге ясалма нигезле сүзне билгеләгез. **(2 балл)**

*Яхшылык җирдә ятмый, диләр.*

1) яхшылык

2) җирдә

3) ятмый

4) диләр

8. Җөмләнең баш кисәкләрен билгеләгез. **(2 балл)**

*Абый үзенең* *ерактан килүен, безнең калада* *беренче тапкыр гына булуын әйтте.*

1) ерактан килүен

2) абый әйтте

3) безнең калада

4) беренче тапкыр

1. **Теоретик бирем.**

Антонимнар турында языгыз, мисаллар китерегез. (**5 балл**)

1. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Әдибәнең әнкәсе иртәнге сәгать биштән радионы кабызып куя. Үзе (карамаган / тыңламаган / уйламаган) да шикелле, башка эшләр белән мәшгуль. Тик ялгыш кына сүндерсәң дә, (уйсыз / кырыс / йомшак) күз карашы белән кисеп ала.

Әнкәсенең тагы бер сәер (гадәте / эше / уе) бар: «Көндәлегеңне күрсәт әле!» – ди. Карый, тик үзе укымый. Әдибә генә түгел, малайлар да өйгә бирелгән эшләрне, укытучыдан алган шелтәне дә үзләре кычкырып укып бирергә (кирәк / уйлый / мәҗбүр), чөнки әткәләре дә гел әнкәләре (сыман / яклы / кебек): «Сиңа әйтәм, үзләре укып бирсеннәр», – дип тик тора. (*Н. Сафина*)

2. Шигырьне укыгыз һәм күп нокталар урынына тиешле хәрефләрне куегыз. **(5 балл)**

Барыбызга бер генә,

Белмим, ничек өлг...рә.

Үзе шундый сөйкем...е,

Нәк... әнием шикелле

Шат йөзле укытучым,

Күңелемә и... якын

Кеше ул шуның өч..н.

Ул — минем укытучым! (*Х. Халиков*)

3. Шигырьдән *чырайлы* сүзенең синонимын күчереп языгыз. (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. *Күңелемә* сүзен мәгънәле кисәкләргә аерып языгыз. (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. “*Туган илем – алтын бишек*” темасына 8 җөмләдән торган инша языгыз. (**8 балл**)